**Jautājums un atbilde par iepirkumu**

**Jautājums** - vēlamies saņemt papildus informāciju par pasūtītāja izvēli. Norādītajā iepirkumā ir minēts katls, kuram nav iespējams piemeklēt analogu – jo konstruktīvi tādi neeksistē. Jūsu gadījumā būtiski ir saņemt nepieciešamo jaudu, izmantojot konkrētu degvielu, nevis iegādāties konkrētu iekārtu. Specifikācijā ir minēts vertikālais un to vēlas pasūtītājs. Apkures katla vertikālā siltummaiņa izmantošanas prioritāte: labākā efektivitāte (~90%); - mūsu gadījumā efektivitāte ir 91%(par šo argumentu mums ir zinātniskās organizācijas testa rezultāti).   Ilgmūžība (nerada straujāku siltuma padeves pasliktināšanos). **–** lūdzu pamatoti paskaidrot šo vārdu salikumu. Mēs kā uzņēmums, kurš jau vairākus gadus nodarbojās ar apkures iekārtu piegādi un uzstādīšanu, varam minēt to ka siltummaiņa izvietojums pilnīgi un absolūti neietekmē katla ilgmūžību.   Viegls ekspluatācijā. – šajā gadījumā gribu uzdot jums jautājumu – kā ir vieglāk tikt mājā  - pa durvīm, vai caur skursteni? Veicot apkopi vertikālajam siltummainim (obligāts pasākums katru gadu) Jums ir jārapjās katla korpusa augšā, gadījumā ar horizontālo siltummaini – jums ir pilnīgi viegla piekļuve no katla priekšas.
**Atbilde:**
Atsaucoties uz Jūsu vēstuli, mēs vēlamies  informēt, ka saskaņā ar Iepirkuma likumu mūsu pienākums ir izvēlēties kvalitatīvu un efektīvu apkures sistēmu saskaņā ar prasībām, kuras esam definējuši specifikācijā. Sastādot specifikāciju, ir veikta tirgus izpēte, izstrādāti tehniskie risinājumi konkrēta objekta pieslēgšanai apkures katlam. Katls ir nepieciešams tāds, kurš efektīvi sadedzinātu kurināmo (kokskaidu granulas, šķeldas, zāģu skaidas un citi), spētu stabili strādāt dažādos jaudas diapazonos, kura ilgmūžība būs vismaz 20 gadi. Izstrādātā specifikācija atbilst vairāku ražojumu katliem, kurus var attiecināt kā ekvivalentus. Apkures katli ar vertikālo siltummaini ir ne tikai “Veto” ražojuma apkures katliem, bet daudziem citiem -  piemēram - Austriešu ražojumam "Hertz", somu ražotajiem "Ariterm", kā arī Polijā ir vairāki uzņēmumi, kas var piedāvāt līdzīgas sistēmas. Iepazīstoties ar Jūsu uzņēmuma web lapu, ir redzams,  ka biomasas katlu jauda sākas no 170 kW un minimālā jauda ir 50 kW, uzskatām, ka šāds katls nebūtu lietderīgākais risinājums. .
Atgriežoties pie jautājuma par siltummaini – vertikālais siltummainis ir tendence nozarē, šādi katli parasti ir efektīvāki, vieglāk ekspluatējami un arī ilgmūžīgāki.  Ja Jums ir sertificētas neatkarīgas testa laboratorijas testa sertifikāts par lietderības koeficientu un citiem parametriem, lūdzu to pievienojiet savam piedāvājumam iepirkumā.